13. ข้อมูลอื่น ๆ

  ที่ประชุมวิสามัญผู้ถือหุ้น ครั้งที่ 1/2554 เมื่อวันที่ 19 มกราคม 2554 มีมติสำคัญ ดังต่อไปนี้

 1. มีมติอนุมัติให้บริษัทซื้อและรับโอนกิจการทั้งหมด (Entire Business Transfer-EBT)
จากบริษัท แลนด์มาร์ค ดีเวลล็อปเม้นท์ กรุ๊ป จำกัด ("LDG")
กล่าวคือบริษัทจะรับโอนมาซึ่งสินทรัพย์ หนี้ สิทธิ หน้าที่ และภาระผูกพันทั้งหมดที่ LDG มีมายังบริษัท
ในราคาซื้อขายรวมเป็นเงิน ทั้งสิ้น 3,700ล้านบาท
เพื่อวัตถุประสงค์ในการพัฒนาอสังหาริมทรัพย์โครงการแลนด์มาร์ควอเตอร์ฟร้อนท์

2. มีมติอนุมัติให้บริษัทดำเนินการลงทุนในโครงการอิลีเม้นท์ ศรีนครินทร์
(ซึ่งเป็นโครงการชุดพักอาศัยสูง 8 ชั้น จำนวน 7 อาคารและอาคารชุดพักอาศัยสูง 7-8 ชั้นจำนวน
1 อาคารตั้งอยู่ที่ซอยสุภาพงษ์ 1 แยก 6 ถนนศรีนครินทร์ แขวงหนองบอน เขตประเวศ
กรุงเทพมหานคร) เพิ่มเติมในโครงการที่ 2 ถึง 5 ได้ทุกโครงการพร้อมกันหรือหลายๆ
โครงการพร้อมกันหรือในเวลาที่ใกล้เคียงกัน

3. มีมติอนุมัติการลดทุนจดทะเบียนของบริษัทจากจำนวน 3,802,054,597 บาท เป็น
3,648,022,343 บาท โดยการยกเลิกหุ้นสามัญที่ยังไม่ได้จำหน่ายจำนวน 154,032,254 หุ้น
มูลค่าหุ้นละ 1 บาท
(ยกเว้นหุ้นสามัญที่สำรองไว้เพื่อรองรับการใช้สิทธิของผู้ถือใบสำคัญแสดงสิทธิที่ได้ออกและเสนอขายให้แก่กรรมการ
(CGD-WA) และผู้ถือหุ้นเดิมของบริษัท (CGD-W1 และ CGD-W2) ที่ได้ออกไปแล้ว
และยังคงเหลืออยู่จำนวน 1,204,432,540 หุ้น)
ซึ่งจดทะเบียนเปลี่ยนแปลงต่อกระทรวงพาณิชย์แล้ว เมื่อวันที่ 20 มกราคม 2554

4. มีมติอนุมัติให้เพิ่มทุนจดทะเบียนของบริษัทจากจำนวน 3,648,022,343 บาท เป็นจำนวน
7,557,766,027 บาท โดยการออกหุ้นสามัญใหม่จำนวน 3,909,743,684 หุ้น
มูลค่าที่ตราไว้หุ้นละ 1 บาท ซึ่งจดทะเบียนเปลี่ยนแปลงต่อกระทรวงพาณิชย์แล้ว เมื่อวันที่ 21
มกราคม 2554

5. มีมติอนุมัติการจัดสรรและเสนอขายหุ้นสามัญออกใหม่จำนวนไม่เกิน 3,909,743,684
หุ้นแก่ผู้ถือหุ้นเดิมของบริษัทตามสัดส่วนการถือหุ้นในอัตรา 1 หุ้นเดิมมีสิทธิจองซื้อหุ้นออกใหม่ 1.6 หุ้น
ในราคาหุ้นละ 1 บาท เศษของหุ้นให้ปัดทิ้ง
(ทั้งนี้อัตราส่วนในการจองซื้อหุ้นออกใหม่ดังกล่าวอาจมีการเปลี่ยนแปลงได้หากมีผู้ถือใบสำคัญแสดงสิทธิของบริษัทไดใช้สิทธิซื้อหุ้นก่อนวัน
Record Date) โดยผู้ถือหุ้นเดิมไม่มีสิทธิจองซื้อหุ้นเกินกว่าสิทธิที่ตนมี

กรณีมีหุ้นเพิ่มทุนเหลือจากการจัดสรรและเสนอขายให้แก่ผู้ถือหุ้นเดิมตามสัดส่วนการถือหุ้น
ให้นำมาจัดสรรและเสนอขายให้แก่ผู้ลงทุนโดยเฉพาะเจาะจงดังต่อไปนี้ นายสดาวุธ เตชะอุบล
นายบี เตชะอุบล นายเบน เตชะอุบล นางหลุยส์ ดิศกุล ณ อยุธยา นายทอมมี่ เตชะอุบล
และนางสาวจุรีพร กวีวิโรจน์กุล ("กลุ่มผู้ถือหุ้น LDG") ในจำนวนไม่เกิน 3,700,000,000
หุ้นในราคาจองซื้อหุ้นละ 1 บาท
ซึ่งเป็นราคาจองซื้อเดียวกันกับราคาจองซื้อหุ้นที่เสนอขายให้แก่ผู้ถือหุ้นเดิม

นอกจากนี้ มีมติอนุมัติให้ผ่อนผันการทำคำเสนอซื้อหลักทรัพย์ทั้งหมดของกิจการ (Whitewash) ให้แก่
นายสดาวุธ เตชะอุบล นายบี เตชะอุบล นายเบน เตชะอุบล นางหลุยส์ ดิศกุล ณ อยุธยา
นายทอมมี่ เตชะอุบล และนางสาวจุรีพร กวีวิโรจน์กุล ("กลุ่มผู้ถือหุ้น LDG")
อันเนื่องมาจากการที่กลุ่มผู้ถือหุ้น LDG ซึ่งเป็นกลุ่มบุคคลที่ Acting in Concert
ร่วมกันในครั้งนี้จะจองซื้อหุ้นที่เหลือจากการเสนอขายให้แก่ผู้ถือหุ้นเดิมตามส่วน
และอาจส่งผลให้กลุ่มผู้ถือหุ้น LDG ถือหุ้นในบริษัทเกินกว่าร้อยละ 50
ของจำนวนหุ้นที่จำหน่ายได้แล้วทั้งหมดของบริษัทภายหลังการเพิ่มทุน ทั้งนี้
สัดส่วนการถือหุ้นและสิทธิออกเสียงขั้นสูงสุดที่กลุ่มผู้ถือหุ้น LDG
จะถือและมีได้ในบริษัทภายหลังการจองซื้อหุ้นที่ไม่ได้มีการจองซื้อโดยผู้ถือหุ้นจะต้องไม่เกินร้อยละ
67.61 ของจำนวนหุ้นที่มีสิทธิออกเสียงทั้งหมดของบริษัทภายหลังการเพิ่มทุน

ทั้งนี้
บริษัทกำหนดวันจองซื้อและชำระค่าหุ้นเพิ่มทุนสำหรับหุ้นเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วนการถือหุ้น
ระหว่างวันที่ 14-21 กุมภาพันธ์ 2554 ปรากฏว่า มีผู้จองซื้อหุ้นเพิ่มทุน จำนวน 2,574 หุ้น
ซึ่งบริษัทจดทะเบียนเปลี่ยนแปลงทุนชำระแล้วของบริษัทเป็น 2,443,592,377 บาท
ต่อกระทรวงพาณิชย์แล้วเมื่อวันที่ 28 กุมภาพันธ์ 2554
โดยหุ้นเพิ่มทุนที่เหลือบริษัทจะเสนอขายให้แก่กลุ่มผู้ถือหุ้น LDG จำนวนไม่เกิน 3,700 ล้านหุ้น ต่อไป